เรื่องร้องเรียน: บริษัท SKG อีเล็คทริค กรุ๊ป (ประเทศไทย) จำกัด ที่ตั้งอยู่ที่ 288 ถนน พรมแดน แขวงบางบอนใต้ เขตบางบอน กรุงเทพฯ ได้ทำการเผาอะไรสักอย่างที่คาดว่าจะเป็นเครื่องใช้ไฟฟ้าด้านในสุดของพื้นที่บริษัท ทำให้เกิดกลุ่มควันที่มีกลิ่นเหม็นลอยกระจายตัวออกมาเป็นระยะๆ ตั้งแต่เช้า - เย็น หรือ กลางวัน - เย็น ในบางวัน มาเป็นระยะเวลาหลายวันอย่างต่อเนื่อง ทำให้ผู้เดินผ่านไปมาหรืออาศัยอยู่บริเวณด้านหลังของบริษัทได้รับความเดือดร้อนและมลพิษจากควันที่ลอยออกมานี้เป็นอย่างมาก กลุ่มควันที่ลอยออกมาไม่สามารถถ่ายให้เห็นได้โดยง่ายจากกล้องมือถือ แต่สามารถมองเห็นได้ด้วยตาเปล่าอย่างชัดเจน อยากให้เจ้าหน้าที่เข้ามาแก้ไขปัญหาตรงนี้โดยด่วนครับ
การดำเนินการของเจ้าหน้าที่: เมื่อวันที่ 19 กรกฎาคม 2566 เจ้าหน้าที่ฝ่ายสิ่งแวดล้อมและสุขาภิบาล ได้ดำเนินการตรวจสอบ ภายในบริษัท SKG อีเล็คทริค กรุ๊ป (ประเทศไทย) อาคารเลขที่ 288 ถนนพรมแดน แขวงบางบอนใต้ เขตบางบอน กรุงเทพมหานคร บริษัทดังกล่าวประกอบกิจการโกดังสินค้า จัดเก็บจักรยานไฟฟ้า และมีการซ่อมจักรยานไฟฟ้า และมีการประกอบชิ้นส่วนของรถจักรยานไฟฟ้า ซึ่งขณะตรวจสอบพบว่าไม่มีการประกอบกิจการใดที่ทำให้เกิดควันและไม่มีการเผาชิ้นส่วนภายในบริษัท ซึ่งขณะตรวจสอบทางเจ้าหน้าที่ได้พบกลุ่มควันลอยทางด้านหลังของบริษัท จึงได้ตรวจสอบบริเวณดังกล่าวพบว่ามีการจุดไฟเผาหญ้าในพื้นที่โล่งด้านหลังบริษัทซึ่งเป็นพื้นที่ของอบต.บางน้ำจืด ซึ่งการเผาหญ้าในบริเวณดังกล่าวทำให้มีควันลอยมาในบริเวณใกล้เคียง แต่อย่างไรก็ดีเจ้าหน้าที่ได้กำชับทางบริษัทให้งดเว้นการเผาหรือจุดไฟ เพื่อป้องกันกลิ่นจากควันไฟรบกวนผู้พักอาศัยในบริเวณข้างเคียง
ความเห็นของผู้แจ้ง: ทางบริษัท SKG ได้หยุดการเผาลงไปตั้งแต่วันอาทิตย์ที่ผ่านมาแล้ว จนถึงตอนนี้ก็ยังไม่มีการเผาเปิดขึ้น ซึ่งคาดว่าน่าจะเผาหมดไปแล้ว เจ้าหน้าที่มาลงพื้นที่ช้าเกินไปครับเลยไม่พบหลักฐานหรือร่องรอยของการเผา แต่ในวันที่แจ้งเรื่องไปนั้นทางบริษัทยังเผาอยู่และมีกลุ่มควันลอยออกมาทีละนิดๆ เป็นช่วงๆ ถ้าไม่ได้อยู่ในบริเวณด้านหลังบริษัทก็แถบจะไม่สังเกตเห็นกลุ่มควันได้เลย
พื้นที่: แขวงแสมดำ เขตบางขุนเทียน กรุงเทพมหานคร